لاہور : سیاسی بے چیٹی ءِ چٹفنگ و سیاسی جماعت آتا نیام اٹ مذاکرات اہم ءُ مرحلہ سے ٹی پترینگانے۔ پیپلز پارٹی نا تحریک انصاف تون زوت مذاکرات نا گمان ہم ارے۔ نجی ٹی وی نا رد اٹ پاکستان پیپلز پارٹی نا مذاکراتی ٹیم مسلم لیگ (ن) نا راہشون تتون اوڑدہی کرے‘ ٹیم اٹ سید یوسف رضا گیلانی، قمر زمان کائرہ و سید نوید قمر اوار ئس‘ وخت اس کہ مسلم لیگ(ن) نا نمائندگی ءِ سردار ایاز صادق، رانا ثناء اللہ، خواجہ سعد رفیق وڈیو لنک آ کرے‘ اوڑدہی ناوخت آ قومی کہول آ سیاسی بے چیٹی نا توننگ کن مذاکرات نا عمل ءِ بنا کننگ نا گام گیج تیا سجفنگا۔ داکان مست پیپلز پارٹی نا ڈل عوامی نیشنل پارٹی نا سرکڑدہ غاتتون ہم اوڑدہی کریسس۔
(آن لائن)
(آن لائن)
